আমি ইমরান তপু সরদার (আইটি সরদার),পড়াশুনা শেষ করছি কম্পিউটার প্রযুক্তিতে (২০১৮)। ব্লগিং করি নেশা থেকে ফেব্রুয়ারি ২০১৩ থেকে। লেখালেখির প্রতি শৈশব থেকেই কেন জানি অন্যরকম একটা মমতা কাজ করে। আর প্রযুক্তি সেটা তো একাডেমিকভাবেই রক্তে মিশিয়ে দিয়েছে। ফলস্বরুপ এখন আমার ধ্যান, জ্ঞান, নেশা সবকিছু তথ্য-প্রযুক্তি এবং লেখালেখি নিয়ে। আমি নিজে নতুন কিছু শিখতে ভালবাসি, আর নিজের ভাবনাগুলো লেখার মাধ্যমে সবার সামনে তুলে ধরি। ভাবনাকে আমি পিছু ছাড়তে চাই, আবার চাই না। এই সংকট থেকে আমি মুক্তি পেতে চেষ্টা করি কিন্তু পেরে উঠার আগেই নতুন ভাবনা মনের কুঠিরে উঁকি দেয়। কাজের মধ্যে থাকতে আমি একটু বেশি ভালবাসি। যেকোনো ভালো কাজ। তবে গতানুগতিক কাজের চেয়ে নতুন নতুন আইডিয়া নিয়ে কাজ করতে বেশি ভালো লাগে। এলোমেলো ভাবনার বাইরে বই পড়তে ভালোবাসি, আর পছন্দ নতুন জায়গায় নতুন মানুষের সাথে মিশে তাদের সুখ দুঃখের গল্প শোনা। খুব ইচ্ছা করে এই দেশ ছাড়িয়ে খুব দূরে ভিন্ন দেশের মানুষের খুব কাছে যেতে (সাদা-কালো মানুষের মনের কথা জানতে, তাদের ভালোবাসার রঙ জানতে, তাদের জীবনের ধরণ জানতে, তাদের ধর্ম জানতে), কিন্তু যেটা করার সামর্থ্য এখনও খুব হয়ে উঠেনা। তবে এই জীবনে যখন খুব বেশি একা লাগে সেদিন কোন এক দূর নির্জনে নতুন কোন মানুষের সুখ-দুঃখের সাথি হই, প্রকৃতির অপরূপ মায়ার মাঝে নিজেকে হারিয়ে ফেলি!!